ક્યા-ક્યા વિસ્તારોમાં બેસશે એની પણ માહિતી આપી હતી, જે સાંભળીને રહેવાસીઓ અને ફોરમના કાર્યકરો ચોંકી ઊઠયા હતા. જે વિસ્તારમાં ક્યારેય એક પણ ફેરિયો બેસતો નથી એ વિસ્તારોની ફુટપાથ સુધરાઈના લાઇસન્સ ડિપાર્ટમેન્ટની મહેરબાનીથી ભરાઈ જશે. જે સાયનવાસીઓ દાયકાઓથી શાંતિનું જીવન જીવી રહ્યા છે તેમના જીવનને અશાંત કરવાનો સુધરાઈએ પ્લાન બનાવી લીધો હતો, જેને કારણે સ્થાનિક રહેવાસીઓએ તરત જ ઇમર્જન્સી મીટિંગ બોલાવીને સુધરાઈના પ્લાન સામે પહેલાં વિરોધ કરવું અને એનાથી અધિકારીઓને અક્કલ ન આવે તો ઉગ્ર આંદોલન કરવો એવો નિર્ણય લઈ લીધો હતો. આના માટે તેઓએ નગરસેવિકાની સાથે જૈન સોસાયટીની આસપાસના વિસ્તારોમાં મુલાકાત પણ કરી હતી. ક્યાં ફેરિયા અત્યારે છે અને ક્યાં નથી એની નોંધણી કરી હતી.સાયન વેલ્ફેર ફોરમના અજ્ય પંડ્યા અને મનીષ શેઠે મિડ-ડે LOCALને કહ્યું હતું કે ‘અમે કોઈ પણ સંજોગોમાં સુધરાઈ સામે ઝુકવાના નથી.’